**Ministru kabineta noteikumu projekta “Grozījumi Ministru kabineta 2016. gada 11. oktobra noteikumos Nr. 669 “Kārtība, kādā noslēdz un pārrauga brīvprātīgu vienošanos par energoefektivitātes uzlabošanu”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Energoefektivitātes likuma 8. panta trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Vienošanās dalībnieku loka paplašināšana**  Ministru kabineta 2016. gada 11. oktobra noteikumi Nr. 669 “Kārtība, kādā noslēdz un pārrauga brīvprātīgu vienošanos par energoefektivitātes uzlabošanu” (turpmāk – MK noteikumi Nr. 669) nosaka, ka vienošanās dalībnieks – komersantus pārstāvoša organizācija, komersants vai pašvaldība, kas brīvprātīgi apņemas sasniegt paredzēto enerģijas ietaupījuma mērķi, īstenojot konkrētus energoefektivitātes paaugstināšanas pasākumus atbilstoši noslēgtās vienošanās nosacījumiem. Lai veicinātu vienošanās noslēgšanu, kas paredzētu veikt energoefektivitātes paaugstināšanas pasākumus pašvaldībās, tiek paplašināts MK noteikumos Nr. 669 noteikto vienošanās dalībnieku loks ar plānošanas reģioniem un pašvaldības pārstāvošām organizācijām.  **Nosacījumi par atbalsta atmaksu, ja vienošanās nosacījumi netiek ievēroti**  Saskaņā ar Energoefektivitātes likuma 8. panta otro daļu atbildīgā ministrija var sniegt atbalstu energoauditiem un atsevišķiem energoefektivitātes uzlabošanas pasākumiem, kas tiek veikti saskaņā ar vienošanos normatīvajos aktos paredzētajā kārtībā.  MK noteikumi Nr. 669 paredz, ka vienošanās ietver nosacījumus attiecībā uz atbalsta iespējām energoauditiem un atsevišķiem energoefektivitātes uzlabošanas pasākumiem, kas tiek veikti saskaņā ar vienošanos.  Ja energoauditiem un atsevišķiem energoefektivitātes uzlabošanas pasākumiem, kas tiek veikti saskaņā ar vienošanos, tiek piešķirts atbalsts, nepieciešams nodrošināt, ka gadījumā, ja vienošanās dalībnieks neievēro vienošanās nosacījumus, piešķirtais atbalsts ir jāatmaksā. Šāda regulējuma nepieciešamība izriet no Valsts kontroles ieteikuma noteikt atbildību par vienošanās neizpildi, lai brīvprātīgo vienošanos dalībnieki uzņemtos atbildību par vienošanās paredzēto enerģijas ietaupījuma apjoma sasniegšanu un sekmētu enerģijas galapatēriņa ietaupījuma mērķu sasniegšanu. Līdz ar to Ekonomikas ministrijas ierosina grozījumus MK noteikumos Nr. 669, iekļaujot tajos atbilstošu regulējumu. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības, komersantus pārstāvošas organizācijas, komersanti, plānošanas reģioni, pašvaldības pārstāvošas organizācijas. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskajam regulējumam būs pozitīva ietekme uz tautsaimniecību, proti, Projekts sekmēs konkrētu energoefektivitātes paaugstināšanas pasākumu īstenošanu un saskaņā ar Eiropas Parlamenta un Padomes 2012. gada 25. oktobra Direktīvu 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK, un Eiropas Parlamenta un Padomes 2018. gada 11. decembra Direktīvu (ES) 2018/2002, ar ko groza Direktīvu 2012/27/ES par energoefektivitāti, noteikto valsts energoefektivitātes mērķu izpildi.  Sabiedrības mērķgrupām un institūcijām Projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Projekta izstrādē nodrošināta saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 13. un 14. punktu:  1) Paziņojums par līdzdalības iespējām Projekta izstrādes procesā 29.07.2019. tika publicēts Ekonomikas ministrijas tīmekļa vietnē <https://www.em.gov.lv/lv/par_ministriju/sabiedribas_lidzdaliba/diskusiju_dokumenti/>.  2) Paziņojums par līdzdalības iespējām Projekta izstrādes procesā 31.07.2019. publicēts Ministru kabineta tīmekļa vietnē <https://mk.gov.lv/content/ministru-kabineta-diskusiju-dokumenti>. |
|  | Sabiedrības līdzdalība projekta izstrādē | Sabiedrībai tika nodrošināta iespēja iepazīties ar Projektu Ekonomikas ministrijas tīmekļa vietnē un Ministru kabineta tīmekļa vietnē un izteikt par to viedokli līdz 12.08.2019. |
| 3. | Sabiedrības līdzdalības rezultāti | Priekšlikumi un viedokļi netika saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Iesniedzējs:

Ekonomikas ministrs R.Nemiro

Vīza:

Valsts sekretārs Ē.Eglītis

Mičule, 67013030

[Liga.Micule@em.gov.lv](mailto:Liga.Micule@em.gov.lv)